പരിശോധനകളും വാക്സിനേഷനും കുറഞ്ഞു പരിശോധനകള് കൂട്ടണമെന്ന് വിദഗ്ദര് തിരുവനന്തപുരം:ഓണാവധി ദിനങ്ങളില് കൊവിഡ് പരിശോധനകളും വാക്സിനേഷനും കുറഞ്ഞു. പരിശോധന ഒരു ലക്ഷത്തിലും താഴ്ന്നതോടെ ടിപിആര് കുതിച്ചുയര്ന്നു. 30,000ല് താഴെ പേര്ക്ക് മാത്രമാണ് ഇന്നലെ 21082021 ശനിയാഴ്ച വാക്സിന് നല്കാനായത്. കൊവിഡ് ലക്ഷണമുള്ളവര് സ്വയം നിയന്ത്രണം പാലിച്ചും, പരിശോധനകള് കുത്തനെ കൂട്ടിയും തിരിച്ചടി മറികടക്കണമെന്നാണ് വിദഗ്ധ നിര്ദേശം. 03082021 ചൊവ്വാഴ്ച സംസ്ഥാനത്ത് നടത്തിയത് 1,99,500 പരിശോധനകളാണ്. ടിപിആര് 11.87 ശതമാനം. 21082021 ശനിയാഴ്ച നടന്നത് വെറും 96,481 പരിശോധനകള് മാത്രം. ടിപിആര് 17.73 ആയി ഉയര്ന്നു. ഓണത്തിനുണ്ടായ തിരക്കും ഇതിലൂടെയുള്ള വ്യാപനവും കാരണം ഈ മാസം അവസാനം ഇനിയും ഉയരുമെന്നാണ് കണക്കാക്കിയിരിക്കുന്നത്. വാക്സിനേഷന് സംസ്ഥാനത്ത് തുടങ്ങിയതിന് ശേഷമുണ്ടായ ഏറ്റവും വലിയ കുറവാണ് കഴിഞ്ഞ ദിവസമുണ്ടായത്. 13082021 വെള്ളിയാഴ്ച അഞ്ചരലക്ഷത്തിന് മീതെ പേര്ക്ക് വാക്സിന് നല്കി. 30,000ല് താഴെ മാത്രമാണ് 21082021 ശനിയാഴ്ച നല്കാനായ വാക്സിന്.